Александър Пушкин
Не жаля вече за години млади…

Превод от руски: Петър Алипиев, —

chitanka.info

Не жаля вече за години млади…[0]

Не жаля вече за години млади,

преминали в мечти, любов прекрасна;

не жаля и за вас, нощи с наслади,

възпети от цафара сладострастна;

не жаля за другари в труден час,

за чаши и компании вечерни;

не жаля за красавици неверни —

замислен, от забави бягам аз.

Но де си ти, о, миг на умиление,

покой сърдечен, с вяра пълен ден?…

Къде е оня жар и вдъхновение?…

Върни се, чистота, върни при мен!

[0] Приживе на Пушкин не е печатано. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.